Publication: Magyar Közlöny
Issue: MK-2004-56 (Year: 2004, Number: 56)
Era: 2004-2010
Section: Az élelmiszerekrõl szóló 2003. évi LXXXII. törvény
Paragraph Index: 2495

(6) Az új élelmiszerekre és élelmiszer alapanyagokra vonatkozó rendelkezések figyelembevételével a különleges élelmiszer elõállításához olyan anyagok is felhasználhatók, amelyek nem sorolhatók a 2. számú mellékletben felsorolt csoportok egyikébe sem. A Fodor József Országos Közegészségügyi Központ Országos Élelmezés- és Táplálkozástudományi Intézete (a továbbiakban: OÉTI) a gyártótól, import esetén az importálótól kérheti azokat a tudományos dokumentumokat, amelyek bizonyítják, hogy az adott anyag használható az elérni kívánt táplálkozási cél érdekében. Abban az esetben, ha a bizonyítékok könnyen hozzáférhetõ közleményben találhatók, elegendõ a közleményre történõ hivatkozás.

Source: https://magyarkozlony.hu/hivatalos-lapok/8f0fff6a265b0e7c4257705ec9da8e449f659c2f/dokumentumok/99bf081b4297e9df6d777f7eea84daae88413562/letoltes